આજે સવારે મળેલી સ્ટેન્ડિંગ કમિટીની બેઠક આચાર સંહિતાની સંભવિત અમલવારીના કારણે કદાચ છેલ્લી હોય તેવી શાસક પક્ષની ગણતરી છે. જેના કારણે ગુરુવારે મળતી સ્ટેન્ડિંગ કમિટીની બેઠક આજે સવારે ઉતાવળે બોલાવાઇ હતી. જેમાં નવરંગપુરા અર્બન હેલ્થ સેન્ટર તેમજ રિક્રિએશન કમિટી સહિતની કમિટીમાં મંજૂર થયેલાં વિવિધ કામને તાકીદના કામ તરીકે તંત્ર દ્વારા રજૂ કરાયાં હતાં. આશરે ૧૦ તાકીદનાં કામને રજૂ કરતાં તેને સ્ટેન્ડિંગ કમિટીએ લીલીઝંડી આપી હતી.